ગામ મોટા સમઢીયાળા. કાળુભાઈ જીવાભાઈ વિંઝુડા એમનું નામ. ખેતમજૂરી પર એમનું જીવન નભે છે. કહે છેઃ ‘વિકાસ શાને કહેવો? આવી દશા પે’લા નોતી. બૅંક લોન નથી આલતી. કહે છે તમને નો મલે. બેવાર મંજૂર થવા છતાં (ઘરનો) પલોટ નથી મલતો. ૮૦ રૂપિયે તેલ અને ૩૦૦ રૂપિયે બાજરો. આમાં આગળ કાંથી અવાય? આપણું અનાજ આપણી કને હોય તીયારે ઈના ભાવ નઈ ને વેપારી જોડે જાય ઈટલે ઈના ભાવ થાય? આંધળું રાજ હાલે છે. અમે તો વીહ વરહથી આનું આ જ ભાળીએ સીએ.’